|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2017 m. vasario 21 d. |
| įsakymu Nr. AD1-436 |

**KLAIPĖDOS MIESTO BENDROjo UGDYMO MOKYKLŲ KONKURSO-VIKTORINOS**

**„MYLIU ŠVARIĄ KLAIPĖDĄ – 2017“ NUOSTATAI**

**I SKYRIUS**

**BENDROSIOS NUOSTATOS IR TIKSLAI**

* 1. Klaipėdos miesto bendrojo ugdymo mokyklų konkurso-viktorinos „Myliu švarią Klaipėdą – 2017“ nuostatai reglamentuoja Klaipėdos miesto bendrojo ugdymo mokyklų konkurso-viktorinos „Myliu švarią Klaipėdą – 2017“ (toliau – konkursas) tikslus, sąlygas, konkurso organizavimą ir dalyvių vertinimą.
  2. Konkursas-viktorina yra viena iš Klaipėdos miesto savivaldybės administracijos vykdomo visuomenės švietimo atliekų tvarkymo klausimais priemonių.

3. Konkurso-viktorinos tikslas yra skatinti moksleivių ekologinį sąmoningumą ir atsakingą elgesį, plėsti žinias apie tinkamą atliekų tvarkymą, per bendro ugdymo įstaigas skleisti atliekų tvarkymo naujoves visai Klaipėdos miesto bendruomenei, skatinti mokinių gebėjimą dirbti komandoje.

### II SKYRIUS

### KONKURSO-VIKTORINOS SĄLYGOS

1. Konkurse-viktorinoje gali dalyvauti visos Klaipėdos miesto bendrojo ugdymo mokyklos. Viena klasė iš vienos bendrojo ugdymo įstaigos yra vienas dalyvis. Konkurse-viktorinoje dalyvauja viena klasės deleguota komanda, kurią sudaro ne daugiau nei 5 komandos nariai. Konkurso-viktorinos dalyvius registruoja, rengia ir jiems atstovauja klasės auklėtojas ar kitas pedagogas.
2. Pageidaujantys dalyvauti konkurse-viktorinoje dalyviai turi užsiregistruoti el. paštu agne@rsvprojektai.lt, nurodydami įstaigos pavadinimą, klasę, atstovaujantį asmenį bei jo kontaktus.
3. Registruodamasis konkurse-viktorinoje dalyvis patvirtina susipažinęs su šiais nuostatais ir sutinka jų laikytis. Dalyvis sutinka, kad registracijai pateiktus duomenis (vardą, pavardę, klasę, švietimo įstaigą) organizatoriaus atstovas tvarkytų ir naudotų vykdant konkursą-viktoriną ir nustatant laimėtoją.
4. Konkurso-viktorinos nuostatai skelbiami Klaipėdos miesto savivaldybės interneto svetainėje (www.klaipeda.lt → Gyventojui → Aplinkos apsauga).

**III SKYRIUS**

**KONKURSO-VIKTORINOS ORGANIZAVIMAS**

1. Konkursą-viktoriną organizuoja Klaipėdos miesto savivaldybės administracija.
2. Konkursą-viktoriną vykdo ir už jo įgyvendinimą atsakingas Klaipėdos miesto savivaldybės administracijos paskirtas visuomenės švietimo atliekų tvarkymo klausimais organizavimo ir įgyvendinimo paslaugų teikėjas UAB „RSV projektai“.
3. Konkursas-viktorina skirstomas į 3 (tris) dalis pagal amžiaus grupes:
   1. 1–4 klasės

10.2. 5–8 klasės

10.3. 9–12 klasės

1. Iš vienos mokymo įstaigos vienoje amžiaus grupėje gali dalyvauti ne daugiau nei 3 komandos. Į konkursą-viktoriną komandas deleguoja mokymo įstaiga.
2. Vienoje amžiaus grupėje maksimalus dalyvių skaičius – 15. Konkurse-viktorinoje turi teisę dalyvauti pirmieji užsiregistravusieji.

**IV SKYRIUS**

**KONKURSO-VIKTORINOS TVARKA**

### Konkurso-viktorinos metu komanda bendrai vienu raštišku atsakymu atsako į testo forma organizatorių pateiktus klausimus ar užduotis (20−25) su 2–4 galimais atsakymais. Kiekvienam klausimui teisingi gali būti vienas ar keli atsakymai. Komanda privalo aiškiai pažymėti jos manymu teisingą atsakymą (-us). Už kiekvieną teisingą atsakymą skiriamas atitinkamas balų skaičius, priklausomai nuo klausimo ar uždavinio sudėtingumo lygio.

### Konkurso-viktorinos metu negalima naudotis bet kokiomis informacinėmis priemonėmis ar leidiniais. Už šį pažeidimą dalyvis gali būti pašalintas iš konkurso-viktorinos.

### Galimos konkurso-viktorinos klausimų temos: atliekų prevencija, pakartotinis atliekų naudojimas, atliekų perdirbimas, tinkamas atliekų tvarkymas, atliekų tvarkymas Klaipėdos miesto savivaldybėje ir kiti su atliekų tvarkymu susiję aplinkosaugos klausimai.

### Preliminari konkurso-viktorinos data:

* 1. 2017 m. balandžio 4 d. (1–4 klasės) 13.00 val.

16.2. 2017 m. balandžio 5 d. (5–8 klasės) 14.00 val.

16.2. 2017 m. balandžio 6 d. (9–12 klasės) 15.00 val.

### 17. Apie tikslią konkurso-viktorinos vietą ir laiką akcijos organizatoriai praneša elektroniniu paštu visiems dalyviams ne vėliau kaip likus 10 dienų iki konkurso-viktorinos. Dalyviams į renginį būtina atvykti ne vėliau nei likus 15 min. iki konkurso-viktorinos pradžios ir užsiregistruoti dalyvių sąraše. Konkurso-viktorinos trukmė – ne daugiau nei 1 val.

### 18. Daugiausiai balų surinkusios klasių komandos bus paskelbtos nugalėtojomis ir kartu su jų atstovais bus pakviestos į baigiamąjį renginį.

### 19. Visi konkurso-viktorinos dalyviai elektroniniu paštu bus informuoti apie konkurso-viktorinos rezultatus.

**V SKYRIUS**

**DALYVIŲ VERTINIMAS IR APDOVANOJIMAS**

1. Konkurso-viktorinos dalyvius vertina ir sprendimą dėl nugalėtojų priima Klaipėdos miesto savivaldybės administracijos direktoriaus sudaryta vertinimo komisija.
2. Konkurso-viktorinos nugalėtojai (bendrojo ugdymo įstaigos) kiekvienoje amžiaus grupėje atskirai apdovanojami šiais piniginiais prizais:

21.1. pirmosios vietos prizas – 800,00 Eur (aštuoni šimtai eurų);

* 1. antrosios vietos prizas – 600,00 Eur (šeši šimtai eurų);
  2. trečiosios vietos prizas – 500,00 Eur (penki šimtai eurų).

1. Jei kelių ar daugiau konkurso-viktorinos dalyvių gautų balų skaičius sutampa, Savivaldybės administracijos sudaryta komisija turi teisę paskelbti daugiau nei tris konkurso nugalėtojus. Tokiu atveju užimtai prizinei vietai skirti pinigai paskirstomi po lygiai.
2. Konkurso-viktorinos nugalėtojams ir jiems atstovaujantiems asmenims bus įteikti padėkos raštai.
3. Pinginius prizus konkurso-viktorinos nugalėtojams per 20 darbo dienų nuo baigiamojo renginio datos į mokymo įstaigos sąskaitą perveda visuomenės švietimo atliekų tvarkymo organizavimo ir įgyvendinimo paslaugų teikėjas.
4. Konkurse-viktorinoje laimėtas pinigines lėšas mokymo įstaiga privalo skirti konkurso nugalėtojų apdovanojimams pagal jų išreikštus pageidavimus, pavyzdžiui: neformaliam ugdymui, savišvietai, kelionei ar kitam laisvalaikio organizavimui bei pramogoms.

# ****VI**** SKYRIUS

# ****BAIGIAMOSIOS NUOSTATOS****

26. Preliminari baigiamojo renginio data –2017 m. balandžio 28 d. Apie baigiamojo renginio vietą organizatoriai praneša visiems dalyviams ne vėliau kaip likus 5 dienoms iki renginio. Tai turi būti Klaipėdos mieste esanti ir visus dalyvius vienu metu galinti sutalpinti salė.

27. Apie preliminarų baigiamajame renginyje dalyvaujančių asmenų skaičių būtina pranešti iš anksto elektroniniu paštu agne@rsvprojektai.lt.

28. Dėl konkurso-viktorinos metu iškilusių klausimų galima kreiptis mob. 8 627  70 483 arba el. paštu agne@rsvprojektai.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_